FAU MØTEREFERAT med ÅRSMØTE
​Dato: 01.06.2026
Sted: Personalrommet
Status: Godkjent referat og saksliste
Grunnlag: Basert på håndskrevne møtenotater fra årsmøtet og evalueringen i juni.
Deltakere: Ane Duus (3A), Silje Haukdal (2B), Thorgrim Røed (5B), Eli Ane Nedreskår, Inger Johanne Stenberg (5A Vara), Silje Lilledal-Sali, Camilla Larsen (1A Vara), Maria Råken, Rita Høyvik Presttun (2A Vara Og Teater), Johan Erik Rørheim (1B), Vibecke Wagle (vara 3B), Lars Morten Thuestad (Nestleder og 7C), Sue Solheim (4B), Ragnhild Sauge Torpe (6A), Silje Røsnes (Leder og 4A)
Referent: Silje Lilledal-Sali
​
Skoleinformasjon og status på trinn (v/rektor)
· ​Rektor deltok på denne første delen av møtet for å informere om status på skolen og planene fremover.
· ​Det ble orientert om et veldig flott og vellykket fellesprosjekt med temaet "Gamle dager" som har engasjert skolen.
· Gjennomføring av skolens bursdag skulle gjennomføres i uken etter møte, i tillegg til sportsdag og revy for 7 trinn.
· ​1. trinn - ​Dato og rammer for besøksdagen til de nye førsteklassingene som starter til høsten er i boks.
· ​4. trinn - litt uro på trinnet. ​Det er løpende oppfølging og et godt samarbeid med skolehelsetjenesten.
· ​5. trinn - ​En planlagt måling på trinnet er foreløpig besluttet utsatt.
· ​6. trinn - ​Det har vært holdt et ekstraordinært foreldremøte, samt et eget dedikert "guttemøte". Sistnevnte ble oppsummert som et svært fint og konstruktivt møte.
· ​7. trinn og Brack - ​Det har vært registrert noen uheldige hendelser på trinnet og i forbindelse med arrangementer på Brack. Skolens ledelse har gjennomført samtaler med de involverte partene for å håndtere situasjonen, og det settes inn tiltak her.



​Formelt, organisasjon og FAU (Etter at rektor hadde gått)
​Godkjenning
· ​Forrige referat og dagens saksliste ble godkjent uten merknader.
​Organisasjon og roller
· ​Vi gikk gjennom rollene i FAU og hva som forventes av klassekontaktene.
​Lederverv
· ​Vi klarte ikke å velge ny leder denne gangen heller, så dette må vi følge opp videre. Dette er tredje møte på rad hvor vi mangler kandidat til ledervervet. Vi har heldigvis en nestleder på plass.
​Økonomi
· ​Kasserer var ikke til stede, men vi diskuterte fordelingsnøkkelen for penger. Flere stiller spørsmål ved hvordan midlene fordeles i forbindelse med 17. mai.
​Evaluering av dugnad og praktisk arbeid i forbindelse med rydding av skolegård.
​Resultater
· ​Foreldrene la ned en kjempeinnsats! Det ble samlet inn totalt 20 fulle sekker med hageavfall, og uteområdet til skolen ble veldig fint.
​Ting å forbedre til neste gang
· ​Vi bør vurdere bedre koordinering og oppstart allerede dagen før selve dugnaden.
· ​Rutinene for bortkjøring av avfall må være helt tydelige på forhånd.
· ​Noen påpekte at feiingen med feiebil ikke så ut til å være bra nok utført. Vi må også sjekke pris og økonomi rundt leie av varebiler.
​Evaluering av 17. mai
​Salg og oppslutning
· ​Salget gikk veldig bra. Det hjalp godt at komiteen startet planleggingen tidlig, og at tidspunktet passet fint i forhold til 17. mai-toget.
​Arbeidsmengde og utstyr
· ​Arrangementet bar preg av å kreve mye jobb. Følgende punkter ble notert:
· ​Speideren: Vi fikk låne bord av speideren. Det foreslås å høre om vi kan få til en fast årlig avtale med dem.
· ​Innkjøp: Vi diskuterte om vi bør kjøpe en egen fryseboks og felles pynteflagg. Vi må også avklare hvordan vi gjør det med tilgang på griller og et privat lydanlegg.
· ​Problemer under opprigg 16. mai: Det oppsto problemer dagen før dagen da skolens alarm ble utløst under riggingen. Dette skapte ekstra hodebry og må unngås i fremtiden.
· ​Økonomi: En konkret utgift på 1 500 kr for en "enarmet banditt" ble diskutert om FAU skal dekke. Loddsalget ble gjort helt digitalt via et eget Vipps-nummer.
Erfaringer og innspill fra 6. trinn
· ​Hamburger fungerte veldig bra som mat. Det ble bakt litt i overkant mye sjokoladekake. Noen savnet innkjøp av premier, mens andre syntes det var greit eller var nøytrale til det.
· ​Samarbeid med skolen​. Noen ting var litt utfordrende i forkant, som mangel på bord og griller, i tillegg til episoden med alarmen. Likevel er konklusjonen at et tett og godt samarbeid med skolens ledelse er helt avgjørende for at vi skal lykkes med 17. mai-feiringen.
· ​Fordeling av oppgaver
· ​Det ble diskutert om flere trinn skal involveres mer i selve gjennomføringen av 17. mai. I dag bidrar jo alle trinn i form av kakebaking, men vi ser på om oppgavene kan fordeles bredere.
· ​Forslag til pynting: Foreslått at 2. klasse får ansvar for pynting og dekorasjoner.
· ​Forslag til rydding: Foreslått at 4. klasse får ansvar for rydding og oppfølging etterpå.
· ​Merk: Vi må uansett passe på å sette av nok folk til å rydde ordentlig opp etter arrangementet
Opprettelse av egen 17. mai-komité
​​Komitéorganisering
· Det ble diskutert om det trengs å lage en omorganisering av 17 mai gjennomføring. Det ble foreslått en komite i denne forbindelse ​Silje, Ane, Vibeke og Torgeir har meldt seg til dette. De skal gå gjennom selve utførelsen og alle eksisterende dokumenter vi har liggende for 17. mai. Hensikten er å få litt mer orden i "sysakene", samt foreta en del nødvendige avklaringer når det gjelder samarbeidet med skolen.
​​Dokumentasjon
· ​Det er behov for å oppdatere det sentrale styringsdokumentet vårt, spesielt delen som handler om hvordan vi arrangerer 17. mai.

​
​Handlingsplan 2026/2027, skolemiljø og foreldremøter
​Sosialt miljø og inkludering
· ​Vi skal fortsette å ha stort fokus på at alle elevene skal trives og høre til. Vi oppfordrer til felles kjøreregler og faste rammer for bursdagsfeiringer i alle klassene på barneskolen. Det vurderes også å organisere faste klassetreff som rullerer fra og med 5. klasse.
​Trivselstiltak
​Vedtok endringer i tekst til beskrivelse av gjennomføring av vennegrupper etter innspill fra lærerne. Ny tekst sendes legges til i hjem-skole-planen
​Arbeid mot mobbing
· ​Dette her er formelt tatt inn i den nye handlingsplanen for neste skoleår. Som et konkret tiltak vil vi vise en informasjonsvideo om mobbing på kommende foreldremøter, slik at alle foreldre kjenner retningslinjene. "Tips"-tiltaket i mars var veldig vellykket. Det flagges også årlig med Pride-flagg.
​Vedlikehold og sikkerhet
· ​Når det gjelder uteområdet, er det meldt inn behov for spyling (vurderes å ta som en sak i SU). Skoleeiers ansvar her ble diskutert, og feiing/mangler ved skolens alarmsystem må følges opp etter hendelsen 16. mai.
​Søknad om midler
· ​Vi må sende inn søknader om bydelsmidler og områdeløft innen september/oktober. Husk også at FAU som organisasjon kan låne gratis utstyr gjennom FRILager.
​


